Document ID: 32005D0950

KOMISIJAS LĒMUMS
(2005. gada 23. decembris),
ar ko groza Lēmumu 2003/135/EK attiecībā uz plānu pagarināšanu attiecībā uz klasiskā cūku mēra apkarošanu savvaļas cūkām un to ārkārtas vakcināciju pret klasisko cūku mēri Ziemeļreinas-Vestfāles un Reinzemes-Pfalcas federālās zemes atsevišķos apgabalos
(izziņots ar dokumenta numuru K(2005) 5621)
(Autentiski ir tikai teksti franču un vācu valodā)
(2005/950/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1), un jo īpaši tās 16. panta 1. punktu un 20. panta 2. punktu,
tā kā:
(1)
Komisijas 2003. gada 27. februāra Lēmums 2003/135/EK, ar ko apstiprina klasiskā cūku mēra apkarošanas plānu un savvaļas cūku ārkārtas vakcināciju pret klasisko cūku mēri Vācijas federālajās zemēs - Lejassaksijā, Ziemeļreinā-Vestfālē, Reinzemē-Pfalcā un Sārzemē (2), tika pieņemts kā viens no pasākumiem klasiskā cūku mēra apkarošanai.
(2)
Slimību veiksmīgi izdevās apkarot Ziemeļreinas-Vestfāles federālajā zemē, un apstiprinātais slimības apkarošanas plāns, kas tika pieņemts attiecībā uz dažiem šīs federālās zemes apgabaliem, tika atcelts ar Komisijas 2005. gada 26. janvāra Lēmumu 2005/58/EK, ar kur groza Lēmumu 2003/135/EK attiecībā uz apkarošanas un vakcinācijas plānu izbeigšanu Lejassaksijas un Ziemeļreinas-Vestfāles federālajās zemēs un apkarošanas plānu Sārzemes federālajā zemē (Vācijā) (3).
(3)
Vācijas iestādes ir informējušas Komisija par slimības uzliesmojumu meža cūku populācijā 2005. gada oktobrī dažos Ziemeļreinas-Vestfāles apgabalos un attiecīgi ir grozījušas plānus klasiskā cūku mēra apkarošanai meža cūkām un šo cūku ārkārtas vakcināciju pret klasisko cūku mēri, un par to paziņojušas Komisijai.
(4)
Ņemot vērā epidemioloģiskos datus, Vācijā šīs slimības apkarošanas plāns ir jāpaplašina, iekļaujot Ziemeļreinas-Vestfāles apgabala Euskirchen teritoriju un Reinzemes-Pfalcas apgabala Ahrweiler un Daun teritoriju. Turklāt jāgroza plāns savvaļas cūku ārkārtas vakcinācijai pret klasisko cūku mēri, lai iekļautu šajā plānā arī minētās teritorijas.
(5)
Tālab attiecīgi jāgroza Lēmums 2003/135/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/135/EK pielikumu aizstāj ar tekstu šā lēmuma pielikumā.
2. pants
Šis lēmums ir adresēts Vācijas Federatīvajai Republikai un Francijas Republikai.
Briselē, 2005. gada 23. decembrī

Labels: 0
18
6